CELEX: 32007R0400
Language: bg
Date: 2007-04-12 00:00:00
Title: Регламент (ЕО) № 400/2007 на Комисията от 12 април 2007 година за изменение на Регламент (ЕО) № 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго

13.4.2007   
            
            
               BG
            
            
               Официален вестник на Европейския съюз
            
            
               L 98/20
            
         
      РЕГЛАМЕНТ (ЕО) № 400/2007 НА КОМИСИЯТА
   
   от 12 април 2007 година
   за изменение на Регламент (ЕО) № 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 1, буква а) от него,
   като има предвид, че:
   
               (1)
            
            
               В приложение I към Регламент (ЕО) № 1183/2005 се посочват физическите и юридическите лица, образувания и органи, обхванати от замразяването на средства и икономически ресурси по посочения регламент.
            
         
               (2)
            
            
               На 29 март 2007 г. Комитетът по санкциите към Съвета за сигурност на Организацията на обединените нации измени списъка на физическите и юридическите лица, образувания и органи, по отношение на които би следвало да се прилага замразяването на средства и икономически ресурси. Следователно приложение I трябва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1183/2005 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 април 2007 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  OВ L 193, 23.7.2005 г., стр. 1. Регламент, последно изменен с Регламент (ЕО) № 201/2007 на Комисията (ОВ L 59, 27.2.2007 г., стр. 73).
   
      ПРИЛОЖЕНИЕ
      Приложение I към Регламент (ЕО) № 1183/2005 се изменя, както следва:
      
                  1.
               
               
                  Добавят се следните физически лица:
                  
                              а)
                           
                           
                              Kambale Kisoni (наричан още д-р Kisoni). Дата на раждане: 24.5.1961 г. Място на раждане: Мулаше, Демократична република Конго (ДРК). Националност: конгоанец. Паспорт №: C0323172. Друга информация: постоянно местожителство — Бутембо. Търговец със злато, собственик на Butembo Airlines и Congocom Trading House в Бутембо.
                           
                        
                              б)
                           
                           
                              Straton Musoni (наричан още I.O. Musoni). Дата на раждане: a) 6.4.1961 г.; б) 4.6.1961 г. Място на раждане: Мугамбази, Кигали, Руанда. Друга информация: пребиваващ в Германия.
                           
                        
            
                  2.
               
               
                  Добавят се следните юридически лица, групи и стопански субекти:
                  
                              а)
                           
                           
                              Uganda Commercial Impex (UCI) LTD. Адрес: a) Kajoka Street, Kisemente, Kampala, Uganda. Телефон: +256 41 533 578/9; б) PO Box 22709, Kampala, Uganda. Друга информация: компания за износ на злато в Кампала.
                           
                        
                              б)
                           
                           
                              Machanga. Адрес: Kampala, Uganda. Друга информация: компания за износ на злато в Кампала (директор г-н Rajua).
                           
                        
                              в)
                           
                           
                              Butembo Airlines (BAL). Адрес: Butembo, DRC. Друга информация: частна авиокомпания с дейност извън Бутембо.
                           
                        
                              г)
                           
                           
                              Congocom Trading House. Адрес: Butembo, DRC. Телефон: +253 (0) 99 983 784. Друга информация: търговия със злато в Бутембо.
                           
                        
                              д)
                           
                           
                              а) Compagnie Aérienne des Grands Lacs (CAGL); б) Great Lakes Business Company (GLBC). Адрес: a) CAGL, Avenue President Mobutu, Goma, DRC (CAGL има офис също и в Gisenyi, Rwanda); б) GLBC, PO Box 315, Goma, DRC (GLBC има офис също и в Gisenyi, Rwanda).